สวัสดีค่ะอยากทราบว่า ตรวจพบว่าเป็นพาหะไวรัสตับอักเสบบี สามารถทานอาหารเสริมหรือวิตามินได้มั้ยคะ เช่นคอลลาเจน ที่มีสารกลูต้าไธโอน ไลโคปีน ทางร้านไม่กล้าขายให้ค่ะ ให้มาปรึกษาแพทย์ก่อน
สวัสดีค่ะ ไวรัสตับอักเสบบีคือการอักเสบของตับเรื้อรัง โดยเป็นโรคที่ติดต่อกันผ่านทางเลือด สารคัดหลั่ง การมีเพศสัมพันธ์ โดยแบ่งออกเป็นการติดเชื้อเฉียบพลันและเรื้อรัง ในผู้ที่ติดเชื้อเรื้อรังก็จะแบ่งออกเป็นผู้ที่มีพาหะ และผู้ที่เป็นตับอักเสบเรื้อรังคือมีความผิดปกติของตับร่วมด้วยในกรณีที่เป็นพาหะนั้นหมายความว่ามีเชื้อไวรัสตับอักเสบบีอยู่ในร่างกายแต่ไม่ทำได้ให้เกิดการอักเสบของตับ ผู้เป็นพาหะจะไม่มีอาการของตับอักเสบเช่นตัวเหลืองตาเหลือง ปวดท้องขวาบนหรือมีไข้ แต่สามารถแพร่เชื้อนี้ไปให้ผู้อื่นได้ผ่านทางเลือดหรือการมีเพศสัมพันธ์ และสามารถใช้ชีวิตได้เหมือนคนปกติดังนั้นวิตามินหรืออาหารเสริมใดๆดังกล่าวมานั้น สามารถกินได้ภายใต้ขนาดที่ข้างฉลากกำหนดค่ะ แต่แนะนำว่าถ้ารับประทานอาหารได้ครบถ้วน 5 หมู่ ไม่มีความจำเป็นต้องกินวิตามินเสริมแต่อย่างใด